মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
১৯৮৭ ক্রিকেট বিশ্বকাপ
১৯৮৭ ক্রিকেট বিশ্বকাপ () আইসিসি আয়োজিত বিশ্বকাপ ক্রিকেট প্রতিযোগিতার ৪র্থ আসর। ব্যবসায়িক অংশীদারীত্বের কারণে এ প্রতিযোগিতাটি রিলায়েন্স বিশ্বকাপ নামে পরিচিত। ১৯৮৭ সালের ৮ অক্টোবর থেকে ৮ নভেম্বর পর্যন্ত ভারত ও পাকিস্তান - যৌথভাবে আয়োজন করে যা প্রথমবারের মতো ইংল্যান্ডের বাইরে ২১টি ভিন্ন ভিন্ন মাঠে অনুষ্ঠিত হয়। দুইটি সেমি-ফাইনাল এবং একটি ফাইনালসহ সর্বমোট ২৭টি খেলা অনুষ্ঠিত হয়। ১৯৮৩ সালের প্রতিযোগিতায় ব্যবহৃত নিয়ম-কানুন একদিনের ক্রিকেটের রূপরেখা অনুযায়ী অপরিবর্তিত থাকে। শুধুমাত্র ওভার সংখ্যা কমিয়ে ৬০ থেকে ৫০-এ নিয়ে আসা হয়; যা বর্তমান মানদণ্ডে প্রচলিত রয়েছে।